Даниил Андреев
Приятно ми е да обгърна книгата…

Превод от руски: Диана Павлова, —

chitanka.info

Приятно ми е да обгърна книгата –

препълнен съд със жизнен еликсир.

Единство — по различен път постигнато

в многообразието на всемира.

Обичам във предутринните мигове,

разтворен в съзерцание най-чисто,

очи от редовете да повдигна

към пламналата от звездите вис.

Как радостно е тази вест да имам –

че по блещукащия небосвод

предначертан е път неповторим:

звезда — цветче — душа — народ.

1935

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.